
KLASA: 025-01/26-01/11
URBROJ: 2177-1-14-01-26-5
Požega, 07. srpnja 2026.
ZAPISNIK

s 5. sjednice Upravnog vijeća

Javne ustanove PANORA – Razvojna agencija

 Požeško-slavonske županije

održane u utorak, 07. srpnja. godine u 08,00 sati

u prostoru Razvojne agencije PANORA (Republike Hrvatske 1B, Požega).
PRISUTNI ČLANOVI: 

Predsjednica Sunčica Bajić, Ivana Tušek, Daniel Majer 

OSTALI PRISUTNI: 

Ravnateljica Senka Horvat, zapisničar Božana Tomašević
Predsjednica predsjedava sjednicom.
Predsjednica je predložila dnevni red pitajući ima li kakvih izmjena i dopuna na predloženi dnevni red. Kako nije bilo izmjena i dopuna Predsjednica je predloženi dnevni red dala na glasovanje, nakon čega konstatira da je za ovu sjednicu jednoglasno utvrđen sljedeći:

DNEVNI RED:

1. Usvajanje zapisnika s 4. sjednice

2. Suglasnost na Sporazum o pružanju financijske i tehničke podrške

3. Izmjena i dopuna financijskog plana za 2026. godinu

4. Razno

TOČKA 1.  Usvajanje zapisnika s 4. sjednice
Na zapisnik nije bilo primjedbi te je isti jednoglasno usvojen.
TOČKA 2. Suglasnost na Sporazum o pružanju financijske i tehničke podrške
Ravnateljica je izvijestila kako će se temeljem Sporazuma o pružanju financijske i tehničke podrške regionalnim koordinatorima Broj: 10013/16 koji se potpisuje s Ministarstvom regionalnog razvoja i fondova Europske unije, Ustanovi dodijeliti bespovratna sredstva u ukupnom iznosu od 325.865,22 eura, a koje će koristiti za plaće zaposlenika kako je već i planirano Financijskim planom Ustanove za 2026. godinu. 

Zatražila je suglasnost za potpis Sporazuma i da može poduzimati sve pojedine pravne radnje i sklapati pojedine ugovore koji se tiču provede Sporazuma, a čija pojedina vrijednost prelazi statutarna ovlaštenja ravnatelja, a najviše do iznosa koja su u nadležnosti odlučivanje upravnog vijeća te, isto tako, poduzimati sve pojedine pravne radnje i sklapati pojedine ugovore čija pojedina vrijednost prelazi statutarna ovlaštenja upravnog vijeća, a po dobivanju suglasnosti Osnivača. 

Predsjednica je otvorila raspravu. 

Rasprave nije bilo te je Predsjednica zaključila raspravu i dala na glasanje Zaključak kojim se daje suglasnost ravnateljici da može potpisivati dokumente vezane uz Sporazum o pružanju financijske i tehničke podrške regionalnim koordinatorima, a sve kako je zatraženo. 

Upravno vijeće je jednoglasno usvojilo 

Zaključak u svezi Sporazuma o dodjeli bespovratnih sredstava.
TOČKA 3. Izmjena i dopuna financijskog plana za 2026. godinu
Ravnateljica je obrazložila kako se u I. izmjene i dopune proračuna unosi rezultat poslovanja, te da sukladno tome se prihodi planiraju u iznosu od 1.107.868,56 eura (povećanje za 12,9% u odnosu na Tekući plan), a sastoje se od prihoda poslovanja u iznosu od 1.107.868,56 eura (povećanje za 12,9% u odnosu na Tekući plan), nema prihoda od prodaje nefinancijske imovine. Rashodi se planiraju od 1.023.948,79 eura (povećanje za 4,4% u odnosu na Tekući plan). a sastoje se od rashoda poslovanja u iznosu od  962.673,79 eura (povećanje za 4,7% u odnosu na Tekući plan) i rashoda za nabavu nefinancijske imovine u iznosu od 61.275,00 eura (nema povećanja/smanjenja).

Prijedlog I. izmjena i dopuna prihvaćene su od strane Skupštine Požeško-slavonske županije te se sada isto usvaja.

Predsjednica je otvorila raspravu. 

Nije bilo rasprave te je predsjednica dala na glasovanje I. izmjena i dopuna financijskog plana za 2026. godinu.

Upravno vijeće je jednoglasno donijelo

I. izmjena i dopuna financijskog plana za 2026. godinu.

TOČKA 4. Razno

Predsjednica je otvorila raspravu. 

Prijedloga nije bilo.
Predsjednica je zaključila raspravu.

Predsjednica je zaključila 5. sjednicu u 08:20 sati.
         PREDSJEDNICA:

__________________                                                                                                                

        mr.sc. Sunčica Bajić
          ZAPISNIČAR: 

__________________

[image: image3.png]


                       



PANORA – Razvojna agencija Požeško-slavonske županije





Republike Hrvatske 1B, 34000 Požega





OIB: 496313583000





www.panora.hr

                       



PANORA – Razvojna agencija Požeško-slavonske županije





Republike Hrvatske 1B, 34000 Požega





OIB: 496313583000





www.panora.hr


